# אלפונס דודה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אלפונס דודה

אלפונס דודֶה (13 במאי 1840 -17 בדצמבר 1897) הוא סופר צרפתי, אביו של ליאון דודה.

## [עריכה] ילדות ובגרות

דודה נולד בנים, בפרובנס שבדרום צרפת למשפחה בורגנית. אביו, ויקטור דודה, היה יצרן משי עבר בחייו כשלונות רבים, וילדותו של אלפונס לא הייתה שמחה במיוחד, והוא הרבה להעדר מבית הספר. ב1856 עזב את ניס ועבר לעבוד כמורה בגארד, גם כן בדרום צרפת. העבודה התגלה כבלתי נסבלת עבורו ומאוחר יותר סיפר אלפונס שחודשים לאחר שסיים לעבוד, היו רודפים אותו סיוטים שבהם מוקף היה בתלמידיו הלא ממושמעים. ב1 בנובמבר, 1857 , עזב דודה את מקצוע ההוראה ועבר להתגורר בפריס, אצל אחיו ארנסט דודה המבוגר ממנו ב-3 שנים. ארנסט, שמאוחר יותר הפך להיסטוריון ולסופר, ניסה באותה תקופה להתקיים כעיתונאי בפריס.
אלפונס החל לכתוב בעצמו, כתב מספר פואמות שנאספו במהרה לאוסף קצר בשם Les Amoureuses, אשר התקבל בהצלחה יחסית. לאחר מכן מצא אלפונס עבודה בפיגארו, שהיה אחד מעיתוני הבוקר המובילים בפאריס באותה תקופה. תוך כדי עבודתו כתב דודה מספר מחזות וקרנו החלה לעלות בקרב שוחרי הספרות. מורני, השר הכל-יכול של נפוליאון, מינה את דודה להיות אחד ממזכיריו, תפקיד שדודה מילא עד למותו של מורני ב1865.

## [עריכה] קריירה ספרותית

ב1886 פירסם דודה את מכתבים מהתחנה, שהתקבל באהדה רבה בזמנו ונחשב עד היום ליצירת המופת של דודה. הספר נכתב בקלאמארט, ליד פאריס ומתייחס לטחנת רוח בפונטויי (Fontvielle) שבפרובאנס. לעומתו, הספר הראשון מבין ספריו הארוכים יותר של דודה, La petit chose מ1868 התקבל באופן צונן הרבה יותר. הספר מתאר את צעירותו של דודה בהדר ובפאתוס מרובים. ב1871 פרסם את ספרו המוערך טרטרין מטרסקון (Aventures prodigieuses de Tartarin de Tarascon) ואת L'Arlésienne - מחזה בשלושה חלקים. Fromont jeune et Risler aîné שיצא ב1874, כבש את עולם בסערה. הספר הציג מוטיבים שהיו מוכרים אמנם בספרות האנגלית, אבל היוו חידוש בצרפת. הדמויות האמיתיות והעשירות, ובעיקר החיוניות הרבה בספר שנתנה אשליה של עולם אמיתי, הציגו לעולם סופר הרגיש לפאתוס ועצב, אך גם ליופי מוסרי.
לאחר הצלחה זו כתב דודה ב1876 את Jack, סיפורו של ממזר הסובל מאנוכיות אימו ולאחר מכן הקריירה שלו פרחה עם ספרים רבים שיצאו כמעט מדי שנה, ובמקביל לשירים ומחזות רבים. דווקא הסיפורים והספרים שפרסם לפני שהפך לידוע ואמיד מהווים את יצירותיו הגדולות ביותר.
אלפונס אמנם הכחיש כל חייו את הטענות כי הוא מחקה את דיקנס, קשה להתעלם מהדמיון הבולט ברוח ובסגנון בין השניים. דודה היה חבר קרוב של יוצרים ידועים נוספים - אדמונד דה-גונקור, גוסטב פלובר ואמיל זולה ויחד איתם נחשב לחלק מהאסכולה ה"נטורליסטית" בסיפורת הצרפתית. חוויותיו האישיות, סביבתו והאנשים שבאו איתו במגע, כולם שיחקו תפקיד זה או אחר באמנותו וזכו לחיי נצח ביצירותיו. הספר L'Immortel הוא מתקפה כואבת על האקדמיה הצרפתית (Académie française) שאליה דודה לא השתייך מעולם.
דודה כתב, בין השאר, מספר סיפורי ילדים, ביניהם La Belle Nivernaise, סיפור על סירה ישנה וצוותה.ב1867 נישא אלפונס לג'וליה אלארד, שהייתה סופרת אף היא.
לקראת סוף חייו סבל דודה מנדודי שינה ומחלות רבות , עד שנפטר ב16 בדצמבר,1897 בפאריס ונקבר בבית הקברות פר לשאז.

## [עריכה] יצירות בולטות

לחלק מן היצירות קיימת גרסאות מקוונות חינמיות כחלק מפרויקט גוטנברג.

- מכתבים מהטחנה (1866) (Lettres de mon Moulin) ,גירסה מקוונת בשפת המקור
- טרטרין מטרסקון (1872) גירסת המקור גירסת אנגלית

## [עריכה] מיצירותיו שתורגמו לעברית

- המאהבת סאפו, תורגם בידי חיים תרסי, והופיע בשנת 1956 בהוצאת אסימון.
- קטינא, תרגמה עדית זרטל, הופיע בהוצאת כתר, 1975.
- טרטרין איש טרסקון, הופיע בהוצאת מסדה ומהדורה נוספת בהוצאת כתר.
- טרטרין בהרי האלפים, הופיע בהוצאת כתר.
- מכתבים מהטחנה, תרגם יעקב שטיינברג, הופיע בהוצאת משרד הביטחון.
- אסופי, תרגם יצחק לבנון, מזרחי, תל אביב, 1966.
- בארץ המכאוב, תרגם מצרפתית מיכה פרנקל, נהר ספרים, פברואר 2006.

כמה מיצירותיו של אלפונס דודה תורגמו גם ללשון יידיש.

## [עריכה] קישורים חיצוניים

- על הספר בארץ המכאוב ב- טקסט - ההקדמה אחרית דבר ודברי רקע על מחלת העגבת מאת ג'וּליאַן בַּארְנְס

מקור: http://he.wikipedia.org../../../%D7%90/%D7%9C/%D7%A4/%D7%90%D7%9C%D7%A4%D7%95%D7%A0%D7%A1_%D7%93%D7%95%D7%93%D7%94.html

קטגוריות: סופרים | סופרים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Česky
- Deutsch
- Español
- Français
- Galego
- Hrvatski
- Magyar
- Ido
- Nederlands
- Polski
- Русский
- Sicilianu
- Svenska
- Türkçe
- 中文